ועדת העבודה, הרווחה והבריאות, כנסת 18, פרוטוקול מספר 79, 2009-07-13 10:40

חיים כץ: אני פותח את ישיבת ועדת העבודה, הרווחה והבריאות בנושא הצעת חוק משפחות חיילים שנספו במערכה (תגמולים ושיקום) (תיקון מס' 30) (ביטול שלילת תגמולים לאלמנה שנישאה), התשס"ט-2008, הצעתם של חברי הכנסת אורי אריאל, יואל חסון, איתן כבל, יצחק אהרונוביץ, יעקב מרגי, יצחק גלנטי, אורית נוקד.

חיים כץ: אנחנו ממשיכים בקצב החקיקה וכמו שאמר לי חבר הכנסת אורי אריאל במליאה לפני יומיים, אלמנות צה"ל יותר חשובות מחוק ההסדרים ואתה אכן צודק.

חיים כץ: אלמנות צה"ל יותר חשובות מחוק ההסדרים ואתה לא יכול לומר שזה לא הגיע מהר לדיוני הוועדה.

חיים כץ: אנחנו כאן על מנת להעלות את הנושא להחלת דין רציפות.

חיים כץ: אני מבקש מחבר הכנסת אורי אריאל להציג את הנושא.

אורי אריאל: אדוני היושב-ראש, תודה.

אורי אריאל: לא רק שאני לא יכול להתלונן שזה לקח הרבה זמן אלא אני רוצה להודות ולשבח אותך כי אכן אני חושב שחוק אלמנות צה"ל יותר חשוב מחוק ההסדרים.

חיים כץ: גם אני חושב אותו הדבר.

אורי אריאל: אתה הוכחת שאפשר לעשות גם את זה וגם את זה והדברים לא נפגעים.

אורי אריאל: החוק הזה עוסק במתן הטבות לאלמנות צה"ל שנישאו.

אורי אריאל: אני לא אכנס עכשיו לכל הפרטים.

אורי אריאל: החוק מונח לפניכם ויש בו גם את ההסבר.

אורי אריאל: אנחנו מבקשים עליו דין רציפות על מנת שלא נבזבז עכשיו זמן להניח אותו שוב.

אורי אריאל: רוב חברי הכנסת בעד החוק.

חיים כץ: את זה אנחנו נראה במליאה כשהוא יגיע לשם.

אורי אריאל: יש עמדת משרד הביטחון שאומרת שהם רוצים להגיע לאיזשהו הסדר כספי שהוא משהו ביניים כי לטענתם – כל הדברים האלה ייבדקו בהמשך – החוק כפי שאנחנו מציעים אותו עולה מאה מיליון שקלים.

אורי אריאל: הם יכולים להגיע לסדר גודל של חמישים מיליון שקלים.

אורי אריאל: הדברים האלה יידונו בוועדה ואנחנו ודאי נגיע לאיזה שהן הבנות בעניין הזה.

אורי אריאל: אני מבקש את חבריי לאפשר לאלמנות צה"ל שנישאו לצאת מהמחתרת.

אורי אריאל: הגיע הזמן.

אורי אריאל: זה לא מגיע להן.

אורי אריאל: המציאות שהן חיים בה כיום לא מגיעה להן.

אורי אריאל: אנחנו יכולים לשנות את זה ובעזרת השם גם נשנה את זה.

דן אורן: הממשלה תומכת.

משה (מוץ) מטלון: אני רוצה לברך אותך על הדיון הזה.

משה (מוץ) מטלון: אני חושב שצריך להודות גם לחברי הכנסת שמובילים את העניין הזה.

משה (מוץ) מטלון: זה חוק צודק.

משה (מוץ) מטלון: זה לא להוציא את האלמנות מהמחתרת אלא זה פשוט להוציא אותן ממקרים של עבירה על החוק או לנהל חיים כשהן לא חיות באופן סדור וגלוי כמו שצריך.

משה (מוץ) מטלון: אני רוצה להאיר את עיני חבר הכנסת אריאל ולומר אני לא מאמין בכל הסדר שהוא עם משרד הביטחון עם הקבוצה הזאת.

משה (מוץ) מטלון: אני חושב שצריך ללכת כאן לחקיקה כמה שתעלה.

ליאת ניקריטין: רציתי להדגיש שבהתאם להחלטות ועדת השרים לחקיקה, סוכם הצעת החוק יוחל עליה דין רציפות בתנאי שהיא תתואם עם משרדי הביטחון והאוצר.

חיים כץ: זה תואם פה בוועדה.

חיים כץ: ברור לי שגם משרד האוצר וגם משרד הביטחון יתגמשו ויבוא לציון גואל.

רחל אדטו: יש כאן כבר הודעה של משרד הביטחון.

חיים כץ: היא הודיעה לפרוטוקול וזה בסדר.

חיים כץ: היא עשתה את עבודתה ואנחנו נעבור להצבעה.

חיים כץ: מי בעד הצעת החוק?

חיים כץ: ה צ ב ע ה אושר פה אחד

חיים כץ: היא הודיעה לפרוטוקול וזה בסדר.

חיים כץ: היא עשתה את עבודתה ואנחנו נעבור להצבעה.

חיים כץ: מי בעד הצעת החוק?

חיים כץ: ה צ ב ע ה אושר פה אחד תודה רבה.

חיים כץ: הישיבה נעולה.